ddrg/super_eurlex huggingface dataset:
90/516/ETY: Komission päätös, tehty 8 päivänä lokakuuta 1990, päätöksen 89/3/ETY muuttamisesta Minas Geraisin osavaltiosta Brasiliasta tulevan tietynlaisen tuoreen lihan tuontia koskevien terveyssuojatoimenpiteiden osalta



Virallinen lehti nro L 286 , 18/10/1990 s. 0040 - 0040

Suomenk. erityispainos Alue 3 Nide 34 s. 0197

Ruotsink. erityispainos Alue 3 Nide 34 s. 0197



KOMISSION PÄÄTÖS, tehty 8 päivänä lokakuuta 1990, päätöksen 89/3/ETY muuttamisesta Minas Geraisin osavaltiosta Brasiliasta tulevan tietynlaisen tuoreen lihan tuontia koskevien terveyssuojatoimenpiteiden osalta (90/516/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 90/423/ETY(2), ja erityisesti sen 16 artiklan, sekä katsoo, että terveyttä koskevat edellytykset ja terveystodistukset tuoreen lihan tuonnissa Brasiliasta vahvistetaan komission päätöksessä 86/195/ETY(3), sellaisena kuin se on muutettuna päätöksellä 87/455/ETY(4), erityisesti sillä hetkellä Brasiliassa vallinneen suu- ja sorkkatautitilanteen mukaan, tämän tilanteen vuoksi päätöksessä 89/3/ETY(5) vahvistetaan 1 päivästä maaliskuuta 1989 sovellettavia terveyssuojatoimenpiteitä, jotka koskevat tietynlaisen tuoreen lihan tuontia Brasiliasta, viimeinen paikalla tehty yhteisön tarkastus osoittaa Minas Geraisin osavaltion tilanteessa tapahtuneen myönteistä kehitystä, päätös 89/3/ETY olisi siten muutettava, jotta jäsenvaltiot voivat sallia jälleen naudansukuisten eläinten tuoreen lihan tuonnin Minas Geraisin osavaltiosta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan päätöksen 89/3/ETY 1 artiklassa viittaus Minas Geraisin osavaltioon. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä lokakuuta 1990. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 224, 18.8.1990, s. 13 (3) EYVL N:o L 142, 28.5.1986, s. 51 (4) EYVL N:o L 244, 28.8.1987, s. 38 (5) EYVL N:o L 5, 7.1.1989, s. 32
90/510/ETY: Ensimmäinen neuvoston päätös, tehty 9 päivänä lokakuuta 1990, puolijohdetuotteiden piirimallien oikeudellisen suojan ulottamisesta koskemaan eräistä maista ja eräiltä alueilta olevia henkilöitä



Virallinen lehti nro L 285 , 17/10/1990 s. 0029 - 0030

Suomenk. erityispainos Alue 13 Nide 19 s. 0251

Ruotsink. erityispainos Alue 13 Nide 19 s. 0251



ENSIMMÄINEN NEUVOSTON PÄÄTÖS, tehty 9 päivänä lokakuuta 1990, puolijohdetuotteiden piirimallien oikeudellisen suojan ulottamisesta koskemaan eräistä maista ja eräiltä alueilta olevia henkilöitä (90/510/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon puolijohdetuotteiden piirimallien oikeudellisesta suojasta 16 päivänä joulukuuta 1986 annetun neuvoston direktiivin 87/54/ETY(1) ja erityisesti sen 3 artiklan 7 kohdan, ottaa huomioon komission ehdotuksen, sekä katsoo, että yhteisön alueella oikeus puolijohdetuotteiden piirimallien oikeudelliseen suojaan on niillä, jotka täyttävät direktiivin 87/54/ETY 3 artiklan 1 5 kohdassa säädetyt suojan edellytykset, oikeus suojaan voidaan neuvoston päätöksellä ulottaa koskemaan niitä, joita se ei mainittujen säännösten mukaan koske, suojan ulottamisesta tulisi päättää, mikäli mahdollista, yhteisön puolesta kokonaisuudessaan, sellainen suoja on itse asiassa aikaisemmin ulotettu vain väliaikaisesti koskemaan eräitä maita ja alueita päätöksillä 87/532/ETY(2) ja 88/311/ETY(3), joiden voimassaoloaika päättyy 7 päivänä marraskuuta 1990, ja nyt vaikuttaa asianmukaiselta ulottaa suoja pysyvästi koskemaan niitä maita ja alueita, joiden kansallinen lainsäädäntö asianmukaisesti suojaa puolijohdetuotteiden piirimalleja ja jotka pysyvästi ulottavat tämän suojan koskemaan direktiivin 87/54/ETY mukaan suojaan oikeutettuja yhteisön jäsenvaltioista olevia henkilöitä, ON TEHNYT TÄMÄN PÄÄTÖKSEN: 1 artikla Jäsenvaltioiden on laajennettava direktiivin 87/54/ETY mukaista oikeutta suojaan seuraavasti: a) luonnollista henkilöä, joka on tämän päätöksen liitteessä mainitun maan tai alueen kansalainen taikka jolla on pysyvä olinpaikka tällaisessa maassa tai tällaisella alueella, on kohdeltava niin kuin hän olisi jonkin jäsenvaltion kansalainen; b) yhtiötä ja muuta oikeushenkilöä, joka on liitteessä mainitusta maasta tai siinä mainitulta alueelta ja jolla on todellinen ja toiminnassa oleva teollisuus- tai liikelaitos tällaisessa maassa tai tällaisella alueella, on kohdeltava niin kuin sillä olisi todellinen ja toiminnassa oleva teollisuus- tai liikelaitos jonkin jäsenvaltion alueella. 2 artikla Tätä päätöstä sovelletaan 8 päivästä marraskuuta 1990 alkaen. 3 artikla Tämä päätös on osoitettu kaikille jäsenvaltioille. Tehty Luxemburgissa 9 päivänä lokakuuta 1990. Neuvoston puolesta Puheenjohtaja P. ROMITA (1) EYVL N:o L 24, 27.1.1987, s. 36 (2) EYVL N:o L 313, 4.11.1987, s. 22 (3) EYVL N:o L 140, 7.6.1988, s.13 LIITE Australia Itävalta Mayotte Saint Pierre ja Miquelon Japani Ranskan Polynesia Ranskan eteläiset ja antarktiset alueet Uusi- Kaledonia hallintoalueineen Ruotsi Wallis ja Futuna
90/553/ETY: Komission päätös, tehty 9 päivänä marraskuuta 1990, afrikkalaista hevosruttoa vastaan rokotettujen hevoseläinten tunnistamismerkistä



Virallinen lehti nro L 313 , 13/11/1990 s. 0040 - 0041

Suomenk. erityispainos Alue 3 Nide 35 s. 0130

Ruotsink. erityispainos Alue 3 Nide 35 s. 0130



KOMISSION PÄÄTÖS, tehty 9 päivänä marraskuuta 1990, afrikkalaista hevosruttoa vastaan rokotettujen hevoseläinten tunnistamismerkistä (90/553/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), ja erityisesti sen 5 artiklan 2 kohdan d alakohdan, sekä katsoo, että afrikkalaista hevosruttoa vastaan rokotetut hevoseläimet, jotka ovat direktiivin 90/426/ETY 5 artiklan 2 kohdan b alakohdassa tarkoitetulla suojavyöhykkeellä, on merkittävä selkeällä, häviämättömällä merkillä, josta tällaiset hevoset voidaan tunnistaa, sopivin menetelmä on yleensä poltolla tai kylmäpoltolla merkitseminen; huulessa olevaa tatuointia voidaan kuitenkin pitää riittävänä, kun kyseessä ovat rekisteröidyt hevoset, jotka tunnistetaan yhteisön sisäistä hevosten kauppaan liittyvistä eläinjalostusta koskevista ja genealogisista ehdoista 26 päivänä kesäkuuta 1990 annetussa neuvoston direktiivissä 90/427/ETY(2) säädetystä tunnistusasiakirjasta (passista), ja tässä asetuksessa määrätyt toimenpiteet ovat pysyvän eläinlääkintökomitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 90/426/ETY 5 artiklan 2 kohdan d alakohdassa säädetty merkki on tehtävä nahkaan poltolla tai kylmäpoltolla, ja siinä on oltava kirjain tai numero, kuten liitteessä on mainittu, ja sen on oltava vähintään 50 mm korkea ja 50 mm leveä. Direktiivissä 90/427/ETY säädetystä tunnistusasiakirjasta (passista) tunnistettavat rekisteröidyt hevoset voidaan kuitenkin merkitä huulessa olevalla tatuoinnilla. 2 artikla Tämä päätös on osoitettu kaikille jäsenvaltioille. Tehty Brysselissä 9 päivänä marraskuuta 1990. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 42 (2) EYVL N:o L 224, 18.8.1990, s. 55 LIITE U: Trás-os-Montes (Portugali) S: Entre Douro e Minho (Portugali) L: Beira Litoral (Portugali) I: Beira Interior (Portugali) O: Ribatejo e Oeste (Portugali) V: Alentejo (Portugali) F: Algarve (Portugali) X (vasemmassa lavassa): Andalusia (Espanja) C (vasemmassa lavassa): Cáceres (Espanja) B (vasemmassa lavassa): Badajoz (Espanja) R (vasemmassa lavassa): Ciudad Real (Espanja) A (vasemmassa lavassa): Albacete (Espanja)
90/549/ETY: Komission päätös, tehty 29 päivänä lokakuuta 1990, asetuksesta (ETY) N:o 685/69 ja voin tai kerman yksityiselle varastoinnille annettavan tuen vahvistamisesta



Virallinen lehti nro L 313 , 13/11/1990 s. 0035 - 0035

Suomenk. erityispainos Alue 3 Nide 35 s. 0127

Ruotsink. erityispainos Alue 3 Nide 35 s. 0127



KOMISSION PÄÄTÖS, tehty 29 päivänä lokakuuta 1990, asetuksesta (ETY) N:o 685/69 ja voin tai kerman yksityiselle varastoinnille annettavan tuen vahvistamisesta (90/549/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon voin ja kerman markkinoiden interventiotoimenpiteiden soveltamista koskevista yksityiskohtaisista säännöistä 14 päivänä huhtikuuta 1969 annetun komission asetuksen (ETY) N:o 685/69(1), sellaisena kuin se on viimeksi muutettuna asetuksella (ETY) N:o 3131/90(2), ja erityisesti sen 29 artiklan ensimmäisen alakohdan, sekä katsoo, että asetuksen (ETY) N:o 685/69 29 artiklassa säädetään, että interventioelinten ostaman voin kansallisessa valuutassa ilmaistun ostohinnan muuttuessa yksityiselle varastoinnille annettavaa tukea vähennetään tai lisätään tämän muutoksen mukaisesti; komissio voi kuitenkin päättää maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(3), sellaisena kuin se on viimeksi muutettuna asetuksella (ETY) N:o 3117/90(4), 30 artiklassa säädetyn menettelyn mukaisesti, jos markkinatilanne niin vaatii, ettei kyseessä olevaa tukea muuteta; tämänhetkinen voin ja kerman markkinatilanne, jolle on ominaista ylijäämät, edellyttää, että tuen määrään ei siirretä vihreiden kurssien devalvointia, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kansallisessa valuutassa ilmaistun voin ostohinnan muutosta, joka johtuu 11 päivästä lokakuuta 1990 lähtien sovellettavasta vihreän kurssin muutoksesta, ei oteta huomioon laskettaessa asetuksen (ETY) N:o 685/69 29 artiklan mukaisesti yksityiselle varastoinnille annettavaa tukea. 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä lokakuuta 1990. Komission puolesta Ray MAC SHARRY Komission jäsen (1) EYVL N:o L 90, 15.4.1969, s. 12 (2) EYVL N:o L 299, 30.10.1990, s. 29 (3) EYVL N:o L 148, 28.6.1968, s. 13 (4) EYVL N:o L 303, 31.10.1990, s. 5
90/674/ETY: Neuvoston päätös, tehty 19 päivänä marraskuuta 1990, Euroopan jälleenrakennus- ja kehityspankin perustamissopimuksen tekemisestä



Virallinen lehti nro L 372 , 31/12/1990 s. 0001 - 0002

Suomenk. erityispainos Alue 11 Nide 16 s. 0135

Ruotsink. erityispainos Alue 11 Nide 16 s. 0135



NEUVOSTON PÄÄTÖS, tehty 19 päivänä marraskuuta 1990, Euroopan jälleenrakennus- ja kehityspankin perustamissopimuksen tekemisestä (90/674/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että Keski- ja Itä-Euroopan kansoilla on läheiset historialliset suhteet yhteisön kansojen kanssa; nykyisin suhteita vahvistavat yhteistyö- ja kauppasopimukset, Keski- ja Itä-Euroopan maat ovat sitoutuneet soveltamaan monipuoluedemokratian perusperiaatteita, noudattamaan oikeusperiaatteita ja kunnioittamaan ihmisoikeuksia; näillä mailla on halukkuutta toteuttaa markkinatalouteen siirtymiseen tähtääviä uudistuksia, taloudelliset uudistukset tukevat suuressa määrin näiden maiden ja yhteisön välisten taloussuhteiden dynaamista kehitystä; tämä kehitys edistää taloudellisen toiminnan tasapainoista kehitystä koko yhteisön alueella, markkinatalouteen siirtyminen vaatii huomattavia sijoituksia erityisesti yksityisellä sektorilla, mutta myös julkisella sektorilla; erityisen pankin perustaminen voisi varmistaa tällaisten sijoitusten rahoittamisen, neljäkymmentä maata sekä Euroopan talousyhteisö ja Euroopan investointipankki ovat tehneet tiettäväksi aikomuksensa tulla jäseniksi Euroopan jälleenrakennus- jakehityspankkiin, joka on perusolemukseltaan eurooppalainen ja jäsenistöltään laajalti kansainvälinen; ne ovat tehneet perustamissopimuksen tässä tarkoituksessa, ja Euroopan talousyhteisön on tarpeen tehdä tämä sopimus yhteisön tavoitteiden toteuttamiseksi taloudellisten ulkosuhteiden alalla; perustamissopimus ei sisällä määräyksiä muista toimivaltuuksista tämän päätöksen tekemiseen kuin 235 artiklan sisältämät, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta Euroopan jälleenrakennus- ja kehityspankin perustamissopimus. Sopimuksen teksti on liitetty tähän päätökseen. 2 artikla Komissio nimittää pankin hallintoneuvoston jäsenen ja varajäsenen, jotka edustavat yhteisöä sopimuksen 23 artiklan 1 kohdan mukaisesti. 3 artikla 1. Komissio nimittää yhteisön puolesta laitoksen, joka on sopimuksen 34 artiklan 1 kohdan tarkoittama talletuspaikka. 2. Komissio on virallinen elin, johon pankki voi olla yhteydessä sopimuksen 34 artiklan 2 kohdan mukaisesti. 4 artikla Neuvoston puheenjohtaja tallettaa yhteisön puolesta sopimuksen 61 artiklassa määrätyn hyväksymisasiakirjan. 5 artikla Tämä päätös julkaistaan Euroopan yhteisöjen virallisessa lehdessä.(2) Tehty Brysselissä 19 päivänä marraskuuta 1990. Neuvoston puolesta Puheenjohtaja G. CARLI (1) EYVL N:o C 284, 12.11.1990 (2) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
90/681/ETY: Neuvoston päätös, tehty 21 päivänä joulukuuta 1990, keskipitkän aikavälin rahoitustuen toisen erän myöntämisestä Unkarille



Virallinen lehti nro L 375 , 31/12/1990 s. 0018 - 0018

Suomenk. erityispainos Alue 11 Nide 16 s. 0182

Ruotsink. erityispainos Alue 11 Nide 16 s. 0182



NEUVOSTON PÄÄTÖS, tehty 21 päivänä joulukuuta 1990, keskipitkän aikavälin rahoitustuen toisen erän myöntämisestä Unkarille (90/681/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(1), jonka komissio on tehnyt neuvoteltuaan raha-asiain komitean kanssa, ottaa huomioon Euroopan parlamentin lausunnon(2), sekä katsoo, että neuvosto on päättänyt päätöksellä 90/83/ETY(3) myöntää keskipitkän aikavälin rahoitustukea Unkarille keskipitkän aikavälin lainan muodossa, jonka enimmäismäärä on periaatteessa 870 miljoonaa ecua, enintään viideksi vuodeksi, jotta maa pystyy selviytymään talousrakenteensa muuttamiseen liittyvistä vaikeuksista, neuvosto on päätöksellä 90/83/ETY valtuuttanut komission ottamaan lainaksi Euroopan talousyhteisön puolesta 350 miljoonaa ecun suuruisen ensimmäisen erän lainasta; päätös muista eristä tehdään myöhemmässä vaiheessa, komissio olisi valtuutettava ottamaan lainaksi lainan toisena eränä 260 miljoonan ecun suuruinen määrä, ja perustamissopimuksessa ei määrätä muista tämän päätöksen tekemiseen liittyvistä toimivaltuuksista kuin 235 artiklan toimivaltuuksista, ON PÄÄTTÄNYT SEURAAVAA: 1 artikla Komissio valtuutetaan ottamaan lainaksi Euroopan talousyhteisön puolesta 260 miljoonan ecun suuruinen määrä ja antamaan lainanoton tulos edelleen lainaksi Unkarille neuvoston päätöksessä 90/83/ETY määrätyn keskipitkän aikavälin rahoitustuen toisena eränä. 2 artikla Edellä 1 artiklassa tarkoitetut lainanotto- ja lainanantotoimet toteutetaan päätöksessä 90/83/ETY määrättyjä yksityiskohtaisia määräyksiä noudattaen. Tehty Brysselissä 21 päivänä joulukuuta 1990. Neuvoston puolesta Puheenjohtaja A. RUBERTI (1) EYVL N:o C 20, 27.1.1990, s. 9 (2) EYVL N:o C 38, 19.2.1990, s. 137 (3) EYVL N:o L 58, 7.3.1990, s. 7
90/257/ETY: Komission päätös, tehty 10 päivänä toukokuuta 1990, puhdasrotuisten jalostuslampaiden ja -vuohien jalostukseen hyväksymisen ja niiden siemennesteen, munasolujen ja alkioiden käyttämisen perusteista



Virallinen lehti nro L 145 , 08/06/1990 s. 0038 - 0038

Suomenk. erityispainos Alue 3 Nide 32 s. 0223

Ruotsink. erityispainos Alue 3 Nide 32 s. 0223



KOMISSION PÄÄTÖS, tehty 10 päivänä toukokuuta 1990, puhdasrotuisten jalostuslampaiden ja -vuohien jalostukseen hyväksymisen ja niiden siemennesteen, munasolujen ja alkioiden käyttämisen perusteista (90/257/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon puhdasrotuisista jalostuslampaista ja -vuohista 30 päivänä toukokuuta 1989 annetun neuvoston direktiivin 89/361/ETY(1) ja erityisesti sen 4 artiklan, sekä katsoo, että direktiivillä 89/361/ETY on tarkoitus asteittain vapauttaa yhteisön sisäinen puhdasrotuisten jalostuslampaiden ja -vuohien kauppa; tätä varten on tarpeen edelleen yhdenmukaistaa tällaisten eläinten, niiden siemennesteen, munasolujen ja alkioiden jalostuskäyttöön hyväksymistä, jalostukseen hyväksymistä koskevat määräykset liittyvät eläimiin, niiden siemennesteeseen, munasoluihin ja alkioihin, olisi säädettävä, että vain virallisesti hyväksytty henkilökunta voi käsitellä siemennestettä, munasoluja ja alkioita, jotta varmistetaan tavoitellun lopputuloksen saavuttaminen, ja tässä päätöksessä edellytetyt toimenpiteet ovat pysyvän kotieläinjalostusta käsittelevän komitean lausunnon mukaisia, ON TEHNYT TÄMÄN PÄÄTÖKSEN: 1 artikla Rajoittamatta 2 artiklan soveltamista kaikki naaraspuoliset ja urospuoliset puhdasrotuiset jalostuslampaat ja -vuohet, jotka on merkitty kantakirjaan, on hyväksyttävä jalostukseen. 2 artikla 1 Urospuoliset puhdasrotuiset jalostuslampaat ja -vuohet ja niiden siemenneste on hyväksyttävä keinosiemennystarkoituksiin, jos ne ovat läpäisseet yksilötulosten seurantaa varten ja jalostusarvon arvioimiseksi komission päätöksen 90/256/ETY(2) mukaisesti suoritettavat testit. 2 Urospuoliset puhdasrotuiset jalostuslampaat ja -vuohet ja niiden siemenneste on hyväksyttävä virallisen testin tarkoituksiin, siltä osin kuin se on tarpeen päätöksen 90/256/ETY mukaisesti yksilötestin tulosten ja jalostusarvon arvioimiseksi. 3 Naaraspuoliset puhdasrotuiset jalostuslampaat ja -vuohet ja niiden munasolut ja alkiot on hyväksyttävä jalostukseen. 3 artikla Virallisesti hyväksytyn toimielimen tai virallisesti hyväksytyn henkilökunnan on kerättävä, käsiteltävä ja varastoitava siemenneste, munasolut tai alkiot. 4 artikla Tämä päätös on osoitettu kaikille jäsenvaltioille. Tehty Brysselissä 10 päivänä toukokuuta 1990. Komission puolesta Ray MAC SHARRY Komission jäsen (1) EYVL N:o L 153, 6.6.1989, s. 30 (2) EYVL N:o L 145, 8.6.1990, s. 35
KOMISSION PÄÄTÖS,

tehty 10 päivänä tammikuuta 1990,

poikkeusluvan myöntämisestä Ranskalle ja tuoreen lihan leikkaamisessa noudatettavista vastaavista terveysvaatimuksista (90/31/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(1), sellaisena kuin se on viimeksi muutettuna direktiivillä 88/657/ETY(2), ja erityisesti sen 13 artiklan,

sekä katsoo, että

direktiivin 64/433/ETY 13 artiklan mukaisesti ja 16 artiklassa säädettyä menettelyä noudattaen voidaan pyynnöstä myöntää poikkeuslupia liitteessä I olevan 45 kohdan c alakohdasta jäsenvaltiolle, joka antaa vastaavat takuut; näissä poikkeusluvissa vahvistettavien terveysvaatimusten on vastattava vähintään kyseisen liitteen vaatimuksia,

Ranskan viranomaiset ovat 18 päivänä tammikuuta 1989 päivätyssä kirjeessään esittäneet komissiolle pyynnön saada poiketa direktiivin 64/433/ETY liitteessä I olevan 45 kohdan c alakohdasta tuoreen naudan-, lampaan- ja sianlihan leikkaamisen osalta; tässä pyynnössä on ehdotuksia terveysvaatimuksiksi; tuoreen lihan leikkaamiseen liittyvässä poikkeuslupaa koskevassa pyynnössä esitettävien vaihtoehtoisten terveysvaatimusten on vastattava vähintään direktiivin 64/433/ETY liitteessä I olevan 45 kohdan c alakohdan vaatimuksia,

Ranskan ehdottamat terveysvaatimukset vastaavat direktiivin 64/433/ETY liitteessä I olevan 45 kohdan c alakohdan vaatimuksia, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Poiketen siitä, mitä direktiivin 64/433/ETY liitteessä I olevan 45 kohdan c alakohdassa määrätään, Ranska voi sallia tuoreen naudan-, lampaan- ja sianlihan leikkaamisen tämän päätöksen liitteessä määrättyjen vaatimusten mukaisesti.

2 artikla

Tämä päätös on osoitettu kaikille jäsenvaltioille.

Tehty Brysselissä 10 päivänä tammikuuta 1990.

Komission puolesta

Ray MAC SHARRY

Komission jäsen

(1) EYVL N:o 121, 29.7.1964, s. 2012/64

(2) EYVL N:o L 382, 31.12.1988, s. 3

LIITE

Naudan-, lampaan- ja sianruhojen leikkaamista koskevat erityisvaatimukset

1 Ruhot, jotka on saatu teurastamosta ja jotka on tätä ennen jäähdytetty jäähdyttämöissä, joiden jäähdytyslaitteista tulevan ilman lämpötila on sellainen, että naudan ruhot voidaan jäähdyttää + 7 °C:n sisäiseen lämpötilaan 48 tunnin kuluessa ja lampaan ja sian ruhot 20 tunnin kuluessa, kuljetetaan leikkaamoon, jonka lämpötila on enintään + 12 °C ja joka sijaitsee jäähdyttämöjen kanssa samassa rakennusryhmässä.

2 Liha siirretään yhdellä kerralla.

3 Ruhot tuodaan leikkaamoon ja luut poistetaan ennen kuin ruhot ovat saavuttaneet + 7 °C:n sisälämpötilan, jos ne leikataan 48 tunnin kuluessa naudanruhojen ollessa kyseessä ja 20 tunnin kuluessa lampaan- ja sianruhojen ollessa kyseessä.

4 Lihan leikkaamoon tuomisen ja sen jatkojäähdytyksen välinen aika saa olla enintään 60 minuuttia.

5 Liha kuljetetaan asianmukaisiin jäähdyttämöihin välittömästi leikkaamisen ja pakkaamisen jälkeen.